Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban Avtv.) szerint személyes adat a meghatározott természetes személlyel kapcsolatba hozható adat, ideértve az
Paragraph Index: 991

4. Végezetül engedje meg, hogy kitérjek a személyiségi jogok sérelmének büntetõjogi és polgári jogi jogkövetkezményeire. A becsületvédelem büntetõjogi eszközei a nyilvánosság bizonyos mértékét tényállási elemnek tekintik, ezért a büntetõjogi felelõsség megállapításánál releváns, hogy a sérelmes közlésrõl milyen széles körben szereztek tudomást. A polgári jogi jogvédelmi eszközök között [Ptk. 84. §] a kártérítési igény megalapozásához szükséges annak igazolása, hogy a sérelem következtében a sértett életkörülményeiben hátrányos változás következett be. Ennek bizonyítását szolgálhatja az a tény, hogy az internetes fórum milyen közönség elõtt nyilvános, és milyen széles tömegek számára hozzáférhetõ. A honlap egyes részeinek felépítése, valamint a mûködését biztosító informatikai háttér kialakítása során kérem, vegye figyelembe észrevételeimet. A személyes adatok védelméhez fûzõdõ jog mindenkit megilletõ alkotmányos alapjog, melynek érvényesülnie kell a véleménynyilvánításnak teret adó fórumon is. Mindazonáltal üdvözlöm egyedülálló kezdeményezését, mellyel a hazai egészségügy helyzetének javítása érdekében a társadalmi konzultáció és vita felé nyitást szorgalmazza. Budapest, 2005. május. 4. Üdvözlettel: Dr. Péterfalvi Attila (557/K/2005) 2006/162/II. szám Igazságügyi írásszakértõ tevékenységének adatvédelmi vonatkozásairól dr. Melegh Gábor elnök Magyar Igazságügyi Szakértõi Kamara Tisztelt Elnök Úr! Egy igazságügyi írásszakértõ tevékenységével kapcsolatos panaszbeadvány érkezett hozzám, mivel a [...] Kft. (a továbbiakban: Kft.) az egyik telepén dolgozókat írásminta adására kérte annak megállapítása érdekében, hogy ki írta a Kft.-nek szóló névtelen levelet. Az írásokat az írásszakértõ megvizsgálta, és szakvéleményt készített azokról, melyben megállapította, hogy a levél nem a telep dolgozóitól származik. Engedje meg, hogy állásfoglalásomról az alábbiakban tájékoztassam, mivel megállapításaim iránymutatásul szolgálhatnak az igazságügyi szakértõi tevékenység végzésében:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes